SL
C 252/20
Uradni list Evropske unije
17.7.2023
— posledično sprejme pritožničine tožbene predloge iz postopka na prvi stopnji, in zato: — razglasi za ničen sklep z dne 21. januarja 2021, s katerim je bila pritožnica prerazporejena na delovno mesto svetovalca v Generalnem direktoratu predsedstvo in, če je potrebno, odločbo o vračilu neupravičeno plačanega zneska z dne 8. marca 2021; — v delu, v katerem je potrebno, razglasi za ničen sklep z dne 16. septembra 2021 o zavrnitvi pritožbe pritožnice z dne 7. aprila; — naloži odškodnino za premoženjsko in nepremoženjsko škodo pritožnice; — toženi stranki naloži plačilo vseh stroškov postopkov na obeh stopnjah.
Pritožbeni razlogi in bistvene trditve Pritožnica v utemeljitev pritožbe navaja naslednje pritožbene razloge: 1.
V izpodbijani sodbi ni spoštovan pojem pravica do izjave, uporabljene so napačne pravne kvalifikacije in izkrivljena so dejstva iz spisa.
Splošno sodišče ni spoštovalo svoje obveznosti obrazložitve. 2.
V izpodbijani sodbi je kršena obveznost obrazložitve. 3.
V izpodbijani sodbi je kršena dolžnost skrbnega ravnanja.
Pritožba, ki sta jo Penya Barça Lyon: Plus que des supporters (PBL) in Issam Abdelmouine vložila 11. aprila 2023 zoper sodbo Splošnega sodišča (prvi senat) z dne 8. februarja 2023 v zadevi T-538/21, PBL in WA/Komisija (Zadeva C-224/23 P) (2023/C 252/23) Jezik postopka: francoščina Stranke Pritožnika: Penya Barça Lyon: Plus que des supporters (PBL), Issam Abdelmouine (zastopnik: J. Branco, avocat) Druga stranka v postopku: Evropska komisija Predloga Pritožnika Sodišču predlagata, naj: — sodbo Splošnega sodišča Evropske unije z dne 8. februarja 2023 v zadevi T-538/21, PBL in WA/Komisija v celoti razveljavi; — dokončnim ugotovitvam, ki sta jih navedla pritožnika v postopku na prvi stopnji v celoti ugodi.
Pritožbeni razlogi in bistvene trditve Pritožnika v utemeljitev pritožbe navajata več razlogov.
Prvič, Splošno sodišče je napačno ugotovilo dejansko stanje in napačno uporabilo pravo, ker je po eni strani kot nedopustno zavrglo zahtevo za razglasitev ničnosti v zvezi z združenjem Penya Barça Lyon iz razloga, da ima pravni interes prvega pritožnika prednost pred pravnim interesom drugega pritožnika, kadar več oseb vloži eno in isto tožbo, in ker je po drugi strani zavrnilo dokazni predlog pritožnikov za dokazovanje pravnega interesa prvega pritožnika.
Drugič, Splošno sodišče je kršilo procesne pravice pritožnikov, ker ni odločilo o tožbenem razlogu, ki se nanaša na diskrecijsko naravo odločanja po prostem preudarku Komisije v zvezi s pritožbami, vloženimi pri njej.
Tretjič, Splošno sodišče je napačno uporabilo pravo, ker za dejansko stanje v tej zadevi ni upoštevalo kakršnega koli neposrednega premoženjskega in ekonomskega interesa pritožnikov.